Basilio II (Βασίλειος Β΄ Βουλγαροκτόνος en griego, Bulgaroctonos significa "matador de bulgaros"), ye naixito en 958 y muerto o 15 d'aviento de 1025 en Costantinoble, estió emperador de l'Imperio Román d'Orient dende o 10 de chinero de 976 dica a suya muerte en l'anyo 1025. Encara que haiga pasato a la posteridat con a embotata de Bulgaroctonos en os suyos tiempos yera conoixito como "Balisio o porfirocheneta" u "Basilio o choben", diferenciando-lo de Basilio I Macedón. En o suyo mandato i habió campanyas contra os gazaros, os arabes y sobretot con o reino bulgaro de Macedonia u Bulgaria Ocidental, que dixó d'estar independient.